Արդեն 6-րդ տարին է, ինչ Միսլատայում անցկացվում են նարդու մրցույթներ, որոնց հիմնականում մասնակցում են հայերը: Այս տարվա առաջնությանը մասնակցում էին 16 խաղացողներ, որոնցից կիսաեզրափակիչ փուլ դուրս եկան 4 լավագույնները: Հաղթողներին մրցանակներ շնորհելու համար քաղաքապետարանից գործուղվել էր օտարերկրացիների հարցով խորհրդական Կառլոս Խարիյոն (Carlos Jarillo), ում ընկերակցում էին 2009 թ. «Հայերի լավագույն բարեկամ» տիտղոսը շահած Վիկտոր Սանչեսը (Victor Sanches) եւ Հայաստանի հյուպատոս Մհեր Բադալյանը: Հենց վերջինս էլ հանձնեց հաղթողի գավաթը: